《次韵文潜同游王舍人园》
宋代·黄庭坚

移竹淇园下，买花洛水阳。
风烟二十年，花竹可迷藏。
九衢流车马，相值各匆忙。
岂有道边宅，静居如宝坊。
幅巾延客酒，妙歌小红裳。
主人有班缀，衣拂御炉香。
常恐鷤鴂鸣，百草为不芳。
故作龟曳尾，颇深漆园方。
初开蜗牛庐，中置师子床。
买田宛丘间，江汉起滥觞。
今此百亩宫，冬温夏清凉。
身闲阅世故，宇静发天光。
安肯声利场，牵黄臂老苍。
张侯笔瑞世，三秀丽斋房。
作诗盛推赏，明珠计斛量。
扫花坐晚吹，妙语益难忘。
重游樊素病，捧心不能妆。
来日犹可追，听我歌楚狂。

作者简介：黄庭坚（1045.8.9-1105.5.24），字鲁直，号山谷道人，晚号涪翁，洪州分宁（今江西省九江市修水县）人，北宋著名文学家、书法家，为盛极一时的江西诗派开山之祖，与杜甫、陈师道和陈与义素有“一祖三宗”（黄庭坚为其中一宗）之称。与张耒、晁补之、秦观都游学于苏轼门下，合称为“苏门四学士”。生前与苏轼齐名，世称“苏黄”。著有《山谷词》，且黄庭坚书法亦能独树一格，为“宋四家”之一。